OpenLLM-France/wikimedia huggingface dataset:
# Sexu industria

Sexu industria izenak gaur egun indar handiko negozio esparrua definitzen du. Entretenimendu industriarekin lotuta, erotismo eta sexuarekin erlazionatutako aktibitateak eta ikuskizunak eskaintzen ditu. Industria mota hau mundu mailako ekonomian paper handia hartzen ari da. Modu eta euskarri askoren bitartez agertu daiteke eta aukera horiek Internet zabaltzearekin batera ugaldu egin dira. Horrela, betiko argazkiekin eta aldizkari erotikoekin eta zuzeneko ikuskizunekin batera oso formato desberdinen bidez aurkeztu daiteke: DVDak, webguneak, telefonoen bidez, bideo-jokuak...
Esparru horretan indar handiko enpresak aurki daitezke: Hustler (gizoneei zuzendutako hilabetekaria); SexTV: The Channel (kable bidezko telebista digitala); Artemis (putetxe), Alemaniako mega putetxea), edo Ann Summers (Britania Handiaren sex shop katea). Euskal Herrian sex shopen eskaintza gora egin du azken urtetan. Industria honetan magnate ezagunetarikoa Hugh Hefner dugu, Playboy aldizkariaren sortzailea. Pornoaren industriak urtean 60.000 milioi dolar sortzen ditu.

## Negozio motak

* Helduentzako filmak eta bideoak
* Internet
* Helduentzako sexu zerbitzuak. Sexu-langileek, gehienak emakumeak, mota askotako zerbitzuak eskaintzen dituzte:
** Laguntza
** Prostituzioa
** Sex show
** Dantza erotikoa eta striptease ikuskizunak
** Telefono beroak
** Bideotxatak
** Festa liberalak, esaterako bikoteak trukatzeko
* e.a.

## Erreferentziak

* ↑ https://web.archive.org/web/20150110201108/http://www.taringa.net/posts/apuntes-y-monografias/4983512/La-industria-del-sexo-impactantes-datos-curiosos.html

## Kanpo estekak

* (Gaztelaniaz): Sexu industriaren inguruko datu harrigarriak.
* (Gaztelaniaz): Sexu industria Rebelión (aldizkaria)ren artikulu batean.
* Datuak: Q837322
* Multimedia: Sex business / Q837322
# Sexu iraultza

Sexu iraultza 1960ko hamarkadatik Mendebaldean sexu moralari dagokionean gizartearen jarrera aldaketa da, bereziki antisorgailuen erabilerari eta sexu berdintasunari buruz eta giza sexualitatea ugalketarako ez ezik, norberaren eta bestearen plazererako ere badirela baieztatuz eta sexualitate bizitza menderatzen zuten ordurarteko moldeak hautsiz.
Mugimendu honen eragile nagusietariko bat 1950 hamarkadan Kinsey eta Masters eta Johnsonen txostenen argitalpena izango da. Liburu horiek une hartaraino tabu zen sexuari buruzko eztabaida zabaldu egin zuen, besteak beste, erotismoaren garrantziaz, monogamiaren aukerez, homosexualitateari normaltasunaren bidea irekitzeaz, gorputzaren erreibindikazioaz, familia mota berriez...
Prozesu horretan antisorgailuen popularizazioa eta berrien aurkikuntza, bereziki pilula antisorgailuarena, ezinbesteko faktorea izan zen. Beste ikuspuntu batetik, abortuaren eskubidea. Aldi berean, penizilinak sexuarekin lotuta zeuden gaixotasunen kontrola ahalbideratu zuen, modu batez, sexuaren aurrean beste lasaitasuna eraginez.

## Erreferentziak

* ↑ http://aldizkaria.elhuyar.org/albisteak/penizilinak-bultzatu-zuen-sexu-iraultza-ez-pilula-/%5B%5D

## Kanpo estekak

* Datuak: Q465467
* Multimedia: Sexual revolution / Q465467
# Sexu eraso

Sexu erasoa pertsona baten aurka eta bere sexu askatasunaren aurka burututako edozein sexu izaerako bortizkeria da (indarkeria edota mehatxuak erabilita). Nahiz eta sexu erasoak bortxaketekin lotu ohi diren, orokorrean bortxaketaren definizioaren barnean ez dauden beste bortizkeria mota batzuk ere har ditzake.
Sexu erasoa zer den edo zer ez den erasoa gertatu zen jurisdikzioko legeek zehazten dute, horrek tokian tokiko, gizarte edo kultur ikuspegien arabera bere definizioa aldakorra izatea dakar.
Sexu erasoaren barnean bortxaketa, bagina edo uzki sarketa nahiz aho sexu derrigortuak, sexu harreman derrigortuak, ukituak eta muxuak, adingabeen sexu abusua, drogek errazturiko sexu jarduerak eta biktimarekiko sexu izaerako tortura daude.

## Ikus, gainera

* Mendekotasun kimiko
* Sexu erasotzaile

## Kanpo estekak

* Datuak: Q673281
* Multimedia: Sexual abuse / Q673281
# Sexu fantasia

Sexu fantasia edo fantasia erotikoa pertsona baten buruko irudikapen edo gogoeta segida bat da, nahita eragindakoa, sexu kitzikapena edo besterik gabe sexu bizipen bat helburu duena. Etorkizuneko sexu harreman bat aurrikusi eta planifikatzean edota sexu harreman erreal batean kitzikapena suspertzeko ere burutzen dira. Sexu fantasiak era askotakoak izan daitezke: irudikaturiko istorio luze eta egituratua zein instant bateko egoera, irudi edo esaldi bat, edukin erotiko batez betiere. Sexu fantasietako gaiak denetarikoak dira: aurreko edo mementuko harremaneko kidearekin izandako harremanen oroitzea edo irudikatzea eta besterik gabe pertsona ezagun eta ezezagun batekiko egoera erotikoak bururatzea. Sexu fantasia soilak orgasmora eraman dezake eta horretarako fantasia masturbazioaz lagundu daiteke.

## Kanpo estekak

* (Gaztelaniaz) E. Reverter eta beste batzuk: Fantasías sexuales en estudiantes de medicina. Tipología y diferencias genéricas
* Datuak: Q1969374
# Sexu estortsio

| | [[:Fitxategi:Sextortionagent interview.ogg|]] Nickolas Savage, FBIko agente bereziak "sextorsioa" eta haurrentzako arriskuak Interneten aztertzen ditu. - Ingelesez, azpitituluak gaztelanaz. |
| Arazoak fitxategi hau entzuteko? Ikus multimedia laguntza. ||
Sexu estorsioa edo sextorsioa sexu-delitu mota bat da non "ezezagun bati gure argazki edo bideo sexualak bidaltzen dizkiogunean, pertsona horrek gu mehatxatzea esanez argazki hori gure ezagun edo familiakoen artean zabalduko duela diru kantitate bat ordaintzen ez badiogu, edo gazteei eta emakumeei material pornografiko gehiago bidaltzeko xantaia egitea". Baita ere sexu harremanak izatera behartzeko xantaia izan daiteke. Sextorsio hitza Kaliforniako hedabideetan 1950ean erabili zen lehen aldiz.

## Euskal Herrian

Horrelako kasuak ezagutzen dira. Esaterako 2019ko maiatzean Ertzaintzak 24 urteko gazte bat atxilotu zuen sextorsioa egiteagatik. Gazte horrek txat batean emakume bat ezagutu zuen eta haren web kamera bidez haren irudi erotikoak eskuratu zituen. Hori lortu ondoren mehatxu egin zion esanez irudiak Interneten bidez zabalduko zituela esanez.

## Erreferentziak

* ↑ https://www.euskadi.eus/r61-s20001x/es/t59auUdaWar/t59aMostrarFicheroServlet?R01HNoPortal=true&t59aIdRevista=1&t59aTipoEjemplar=R&t59aSeccion=18&t59aContenido=1&t59aCorrelativo=1&t59aVersion=3&t59aNumEjemplar=102 Julen Linazasororen artikulua Administrazioa euskaraz, 102.zk.2018ko urria.
* ↑ https://www.elcorreo.com/vizcaya/20100525/local/detenido-chantajear-mujer-imagenes-201005251401.html

## Kanpo estekak

* (Frantsesez):Sextorsio kasu bat.
* (Gaztelaniaz):Seme-alabak babesteko irizpideak.
* (Gaztelaniaz):Sextorsioa zer da?
* Datuak: Q7200896
# Sexu heldutasun

Sexu heldutasuna edo heldutasun sexuala organismo bat ugaltzeko gai den garaia edo adina da. Batzuetan heldutasunaren sinonimotzat jotzen da, baina hau zentzu sexualaz gain zentzu kultural, intelektual eta abar ere baditu. Gizakietan, heldutasun sexualak nerabezaro du izena.
Organismo zelulanitz gehienak ez dira erditze eta berehala ugaltzeko gai, eta espeziearen arabera, egunak, asteak eta, batzutan urteak ere behar dituzte helburu hori lortzeko. Gainera, badaude prozedura hau luzatu edo laburtu dezaketen baldintzak, kanpotarrak (ad. lehorte bat) edo barrualdekoak (ad. gorputzaren gantz-portzentajea) direlarik.
Sexu heldutasuna ugaltze-aparatuaren heltzeak eta gametoen ekoizpenak sortzen dute. Aldaketa fisikoak sortzen ditu: organismoaren tamaina aldaketa, karaktere sexual sekundarioen sorrera... sexu dimorfismo areagotzen dutenak. Adibidez, gizakien ume guztiek nerabezaro baino lehen bular laua dute baina nerabezaroaren ondoren emeek garatzen dute eta arrek ez.
Aurkako zentsuan, badaude ugaltzeko gai diren organismo heldugabeak. Prozesu honek progenesi du izena.

## Ikus, gainera

* Sexu ugalketa
* Nerabezaro

## Kanpo estekak

* Datuak: Q609370
* Multimedia: Sexual maturity / Q609370
# Sayoko Kitabatake

Sayoko Kitabatake (Higashiōsaka, 1978ko urriaren 24a) arkularia da. Japonia ordezkatu zuen 2000ko Udako Olinpiar Jokoetan, 2004ko Udako Olinpiar Jokoetan eta 2008ko Udako Olinpiar Jokoetan.

## Erreferentziak

* ↑ Sayoko Kawauchi-Kitabatake
* ↑ Sayoko KAWAUCHI

## Kanpo estekak

* Datuak: Q6961576
# Sayre (Pennsylvania)

Sayre Pennsylvaniako borough bat da. Bradford konderrian kokatua dago. 2010ean 5.587 biztanle zituen, 5,24 kilometro koadrotan banatuta.

## Ikus, gainera

* Bradford konderria

## Kanpo estekak

* Datuak: Q942389
* Multimedia: Sayre, Pennsylvania / Q942389
# Saynella

Saynella ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Hauteriviarrean, hau da, orain dela 136 milioi urtetik 130 milioi urtera gutxi gorabehera.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q9334120
# Sayonara (filma)

    Artikulu hau filmari buruzkoa da; beste esanahietarako, ikus «Sayonara».
Sayonara 1957ko Joshua Logan estatubatuar zinema zuzendariaren film dramatiko bat da, James Michener idazlearen izen bereko eleberrian oinarritua. Marlon Brando, Patricia Owens, James Garner, Martha Scott, Miiko Taka, Miyoshi Umeki, Red Buttons eta Ricardo Montalbán aktoreek antzeztu zuten.
Oscar Sarietarako hamar izendapen jaso zituen eta lau irabazi: Taldeko emakumezko aktore onenaren Oscar Saria (Miyoshi Umeki), Taldeko gizonezko aktore onenaren Oscar Saria (Red Buttons), Zuzendaritza artistiko onenaren Oscar Saria eta Soinu onenaren Oscar Saria.

## Argumentua

Oharra: Atal honek istorio osoa edo amaiera argitzen du.
Koreako Gerra abian dela, Japoniara bidalitako estatubatuar militarrek debekatuta daukate emakume japoniarrekin ezkontzea. Horren harira, filmak debekatutako bi amodiozko istorio kontatzen ditu.

## Aktoreak

* Marlon Brando: Major Lloyd "Ace" Gruver, USAF
* Patricia Owens: Eileen Webster
* James Garner: Captain Mike Bailey, USMC
* Martha Scott: Mrs. Webster
* Miiko Taka: Hana-ogi
* Miyoshi Umeki: Katsumi Kelly
* Red Buttons: Airman Joe Kelly
* Kent Smith: Lt. Gen. Mark Webster
* Reiko Kuba: Fumiko
* Soo Yong: Teruko
* Ricardo Montalbán: Nakamura
* Douglass Watson: Colonel Crawford (kreditua: "Douglas Watson")

## Kanpo estekak

* IMDBko fitxa irakurgai (Ingelesez)
* Datuak: Q614864
* Multimedia: Sayonara / Q614864
# Sayram lakua

Sayram lakua (txineraz:塞里木湖; pinyineraz: Sàilǐmù hú), Txinako Herri Errepublikako Xinjiang eskualde autonomoko Börtala Mongoliar Prefektura autonomoa dagoen lakua da.

## Ezaugarriak

Lakua Tian Shan mendien ondoan dago, eta Xinjiango lakurik handiena da (458 kilometro koadro dauzka). Itsasoaren mailatik 2.070 metrora dago.

## Jakingarriak

Lakuari "Santai Haizi" ere deitzen zaio.

## Kanpo estekak

* Datuak: Q2410894
* Multimedia: Sayram Lake / Q2410894
# Sayre (Oklahoma)

Sayre Oklahomako hiri bat da. Beckham konderrian kokatua dago. 2010ean 4.375 biztanle zituen, 14,48 kilometro koadrotan banatuta.

## Ikus, gainera

* Beckham konderria

## Kanpo estekak

* Datuak: Q2002499
* Multimedia: Sayre, Oklahoma / Q2002499
# Sayonara

Sayonara (japonieraz: さようなら, Sayōnara) (euskaraz: «agur») izan daiteke:
* Sayonara, 1957ko Joshua Loganen filma;
* Sayonara, txankleta mota.
# Simancasko Artxibo Orokorra

Simancasko Artxibo Orokorra, Espainiako Simancasko gazteluan dagoen estatu artxibo bat da, Valladolid probintziako Simancas udalerrian.
1540ean Karlos I.a Espainiakoak sortu zuen, eta Gaztelako Koroaren artxibo antzinakoena da. Juan de Herrera arkotektoak diseinatutako eraikinak Gaztelako Koroa eta haren ondorengo Espainiako Erresumaren aginteak sortutako agiri gehienak gordetzen ditu, zehazki Elisabet II.a Espainiakoaren agintealdiraino.

## Ikus, gainera

* Simancasko gaztelua
* Indietako Artxibategi Nagusia

## Kanpo estekak

* Datuak: Q537883
* Multimedia: Archivo General de Simancas / Q537883
# Simao Aireportua

Simao Aireportua (txineraz: 思茅机场), (NAGE: SYM, NAZE: ZPSM), Txinako Herri Errepublikako Yunnan probintziako Pu'er hirian dago.

## Hegaldiak

* China Eastern Airlines (Kunming)
* Lucky Air (Kunming)

## Ikus, gainera

* Txinako Herri Errepublikako aireportuen zerrenda

## Kanpo estekak

* Datuak: Q3756143
# Simandre-sur-Suran

Simandre-sur-Suran Ain departamenduko Frantziako udalerria da, Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q777557
* Multimedia: Simandre-sur-Suran / Q777557
# Simancas (Madril)

    Artikulu hau Madrilgo auzoari buruzkoa da; beste esanahietarako, ikus «Simancas».
Simancas, Espainiako Madril hiriburuko auzo bat da, San Blas-Canillejas barrutian. Hiriko 201. auzoa da. 2009ko erroldaren arabera 26.646 biztanle zituen.

## Kanpo estekak

* Datuak: Q10371626
* Multimedia: Simancas neighborhood, Madrid / Q10371626
# Simancas

    Artikulu hau Valladolid probintziako udalerriari buruzkoa da; beste esanahietarako, ikus «Simancas (Madril)».
Simancas Valladolideko udalerria da, Campiña del Pisuerga eskualdean dagoena.
2009ko urtarrilaren 1eko erroldaren arabera 5.152 biztanle zituen.

## Ikus, gainera

* Simancasko gaztelua
* Valladolideko udalerrien zerrenda

## Kanpo estekak

* (Gaztelaniaz) Udalaren webgunea.
* (Gaztelaniaz) Valladolideko udalerrei buruzko webgunea Valladolideko aldundiaren webgunean.
* Datuak: Q986572
* Multimedia: Simancas / Q986572
# Simancasko gaztelua

Simancasko gaztelua (gaztelaniaz: Castillo de Simancas) Valladolideko probintziako Simancas (Espainia) herrian kokaturiko gaztelua da. Espainiako Kultura Ministerioaren jabetzakoa, 1997tik aurrera babestuta dago, kultura ondasun moduan. Egun, Simancasko Artxibo Orokorraren egoitza da.
XV. mendean enriqueztarrek antzinako alkazarra berreraiki zuten baina laster Errege-erregina Katolikoek bereganatu eta presondegi bilakatu zuten. Bertan izan ziren preso eta bertan hil ziren hala Antonio Acuña komuneroen buruzagia nola Petri Nafarroako mariskala. Filipe II.ak Gaztelako Erresumaren Artxibo Orokorra ezarri eta gaztelua artxiboaren egoitza izendatu zuen.

## Erreferentziak

* ↑ Serrano Izko, Bixente. (2011-10-02). «Pedro II.a mariskala: Nafarroari leial hiltzeraino» Argia (2292). Creative Commons Aitortu-PartekatuBerdin 3.0 Unported (CC BY-SA 3.0) lizentziapean argitaratua

## Ikus, gainera

* Simancasko Artxibo Orokorra

## Kanpo estekak

* Datuak: Q3331001
* Multimedia: Castle of Simancas / Q3331001
# Simao barrutia

Simao barrutia (txinera tradizionalez: 思茅区) Txinako barruti bat da, Pu'er barruan. Azken zentsuaren arabera 416.188 biztanle zituen 3876 azaleran banatuta.

## Kanpo estekak

* Datuak: Q773926
* Multimedia: Simao District / Q773926
# Schierling

Schierling Alemaniako udalerria da. Bavariako estatuan kokatuta dago, [[Ratisbona (barrutia)|Ratisbona]] barrutian. 2014an 7.413 biztanle zituen 77,42 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q490201
* Multimedia: Schierling / Q490201
# Schieffelinita

Schieffelinita sulfato motako minerala da.

## Ezaugarriak

Schieffelinita sulfato mineralaren formula kimikoa hau da: ${\ce {Pb10Te6+6O20(OH)14(SO4)(H2O)5}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 2 da.

## Erreferentziak

* 1 2 (Ingelesez) «Schieffelinite: Mineral information, data and localities.» www.mindat.org (Noiz kontsultatua: 12-05-2019).
# Schiavi di Abruzzo

Schiavi di Abruzzo Italiako udalerri bat da. Chietiko probintzian kokatuta dago, Abruzzo eskualdean. 640 biztanle ditu, 45,58 kilometro koadroko azaleran banatuta.

## Mugakideak

Schiavi di Abruzzok honako udalerri hauekin egiten du muga:
Agnone Castelguidone Castiglione Messer Marino Poggio Sannita Salcito Trivento Belmonte del Sannio

## Kanpo estekak

* Datuak: Q51295
* Multimedia: Schiavi di Abruzzo / Q51295
# Schiavinatoita

Schiavinatoita borato motako minerala da.

## Ezaugarriak

Schiavinatoita borato mineralaren formula kimikoa hau da: ${\ce {(Nb,Ta)(BO4)}}$. Sistema tetragonalaren arabera sortzen ditu kristalak. Mohs eskalaren arabera duen gogortasunaren balioa 8 da.

## Erreferentziak

* 1 2 (Ingelesez) «Schiavinatoite: Mineral information, data and localities.» www.mindat.org (Noiz kontsultatua: 12-05-2019).
# Schiedam

Schiedam (entzun) Herbehereetako Hego Holanda probintziako herria da. 2010eko urtarrilaren 1eko erroldaren arabera, herriak 75.792 biztanle zituen.

## Ikus, gainera

* Hego Holanda

## Kanpo estekak

* (Nederlanderaz) Udalaren webgunea.
* Datuak: Q204709
* Multimedia: Schiedam / Q204709
# Schieder-Schwalenberg

Schieder-Schwalenberg Alemaniako udalerria da. Ipar Renania-Westfalia estatuan kokatuta dago, [[Lippe barrutia|Lippe]] barrutian. 2014an 8.766 biztanle zituen 60,04 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Datuak: Q50889
* Multimedia: Schieder-Schwalenberg / Q50889
* Webgune ofiziala
# Schierensee

Schierensee Alemaniako udalerria da. Schleswig-Holstein estatuan kokatuta dago, [[Rendsburg-Eckernförde (barrutia)|Rendsburg-Eckernförde]] barrutian. 2014an 385 biztanle zituen 9,18 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q560897
* Multimedia: Schierensee / Q560897
# Schiaparelli EDM

Schiaparelli EDM (ingelesezko Entry, Descent and Landing Demonstrator Module hitzen laburdura, Sarrera, Jaitsiera eta Lurrartze Modu Erakuslea) ExoMars programako jaitsiera modulu bat da, Europako Espazio Agentzia eta Errusiako Espazio Agentzia Federalari Marten lurrartzeko teknologia ahalbideratzen die.
Izena Giovanni Schiaparelli (1835-1910) italiar astronomoaren omenez darama. Italian eraiki zen eta etorkizunean Marten lurrartze gozoak burutzeko probaldian dago.
2016ko martxoaren 14ean ExoMars Trace Gas Orbiter zundarekin batera Errusiako Baikonurreko kosmodromoan jaurtiki zen Proton-M suziriak espazioan ezarri zuen, eta zazpi hilabeteko espazio-bidaiaren ondoren, urriaren 14ean Marten lurrartzeko saiakera burutu zuen. Baina lurrartu behar zuen unean Lurrera seinalea igortzetik utzi zuen, horregatik lurrartze maniobra gaizki burutu, Marteren kontra amildu eta txikitu zela ondorioeztatu da.
* Marteko lurrartzearen irudikapena.
* Schiaparelli EDM moduluaren kanpo osagaiak ikusgai dituen modeloa.

## Erreferentziak

* ↑ 'Schiaparelli' Marteren kontra amildu eta txikitu egin zela baieztatu du ESAk. 2016ko urriaren 21a. Berria.info

## Kanpo estekak

* Webgunea (Ingelesez)
* Datuak: Q3061991
* Multimedia: Schiaparelli EDM lander / Q3061991
# Schiavon

Schiavon Italiako udalerri bat da. Vicenzako probintzian kokatuta dago, Veneto eskualdean. 2.611 biztanle ditu, 12 kilometro koadroko azaleran banatuta.

## Mugakideak

Schiavonk honako udalerri hauekin egiten du muga:
Breganze Marostica Colceresa $^{(en)}$ Nove Pozzoleone Sandrigo

## Kanpo estekak

* Datuak: Q46905
* Multimedia: Schiavon / Q46905
# Schieren

Schieren Alemaniako udalerria da. Schleswig-Holstein estatuan dago, [[Segeberg (barrutia)|Segeberg]] barrutian. 2014an 281 biztanle zituen 6,36 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q635270
* Multimedia: Schieren / Q635270
# Seneca udalerria, Monroe konderria (Ohio)

Seneca udalerria Ameriketako Estatu Batuetako Ohio estatuko udalerri bat da, Monroe konderrian. Azken zentsuaren arabera 444 biztanle zituen, 22.5 milia karratu (58 km$^2$) eremuan.

## Ekonomia

2020ko zentsuaren arabera, Seneca udalerriak 96 etxebizitza zeuden. Per capita diru-sarrerak 19.692 estatubatuar dolar ziren.

## Kanpo estekak

* Datuak: Q7450352
* Multimedia: Seneca Township, Monroe County, Ohio / Q7450352
# Senecaville (Ohio)

Senecaville Ohioko herri bat da. Guernsey konderrian kokatua dago. 2010ean 457 biztanle zituen, 1,23 kilometro koadrotan banatuta.

## Ikus, gainera

* Guernsey konderria

## Kanpo estekak

* Datuak: Q2037496
* Multimedia: Senecaville, Ohio / Q2037496
# Seneca udalerria, Kossuth konderria (Iowa)

Seneca udalerria Ameriketako Estatu Batuetako Iowa estatuko udalerri bat da, Kossuth konderrian. Azken zentsuaren arabera 132 biztanle zituen.

## Ekonomia

2020ko zentsuaren arabera, Seneca udalerriak 40 etxebizitza zeuden. Per capita diru-sarrerak 25.998 estatubatuar dolar ziren.

## Kanpo estekak

* Datuak: Q9044424
# Seneca udalerria, McHenry konderria (Illinois)

Seneca udalerria Ameriketako Estatu Batuetako Illinois estatuko udalerri bat da, McHenry konderrian. Azken zentsuaren arabera 2.893 biztanle zituen, 35.96 milia karratu (93.1 km$^2$) eremuan.

## Ekonomia

2020ko zentsuaren arabera, Seneca udalerrian 1036 etxebizitza zeuden. Per capita diru-sarrerak 46.396 estatubatuar dolar ziren.

## Kanpo estekak

* Datuak: Q10748226
# Seneca udalerria, Noble konderria (Ohio)

Seneca udalerria Ameriketako Estatu Batuetako Ohio estatuko udalerri bat da, Noble konderrian. Azken zentsuaren arabera 423 biztanle zituen, 24.5 milia karratu (63 km$^2$) eremuan.

## Ekonomia

2020ko zentsuaren arabera, Seneca udalerriak 263 etxebizitza zeuden. Per capita diru-sarrerak 27.287 estatubatuar dolar ziren.

## Kanpo estekak

* Datuak: Q7450354
* Multimedia: Seneca Township, Noble County, Ohio / Q7450354
# Seneca udalerria, Seneca konderria (Ohio)

Seneca udalerria Ameriketako Estatu Batuetako Ohio estatuko udalerri bat da, Seneca konderrian. Azken zentsuaren arabera 1.444 biztanle zituen, 36.1 milia karratu (93 km$^2$) eremuan.

## Ekonomia

2020ko zentsuaren arabera, Seneca udalerriak 573 etxebizitza zeuden. Per capita diru-sarrerak 37.424 estatubatuar dolar ziren.

## Kanpo estekak

* Datuak: Q7450358
* Multimedia: Seneca Township, Seneca County, Ohio / Q7450358
# Senedi

Senedi, Senedy edo Sened, Egiptoko II. dinastiako bosgarren faraoia izan zen. Jürgen von Beckerathen arabera, K.a. 2735etik K.a. 2724 arte gobernatu zuen.
Abidoseko Errege Zerrendak, Senedi deitzen du, eta, Saqqarakoak, Senedy.
Turineko Errege Kanonak, faraoi honi, 54 urteko erregealdia ematen dio. Manetonek aipatzen duen Setenes baldin bada, 41 urteko erregealdia izan zuela adierazi zuen.
Berlineko Papiro Medikoak, Sened Denen oinordeko bezala aipatzen du.
Bere izena, Senedi, eta Peribsenena, Kairoko Egiptoar Museoan kontserbatzen den "ate faltsu" batean dago.
Senedi hil ondoren, Egiptok, faraoi bakarraren gobernupean egoteari utzi zion.

## Titulatura

Senedi, bere izena adierazteko kartutxo egiptoar bat erabili zuen lehen faraoia izan zen.

## Beste hipotesi batzuk

* Uneg, Peribsen edo Sekhemibekin identifikatua izan da (Peribsen eta Sekhemib bi pertsona ezberdin izatekotan)
* W. Helcken arabera: Sened, Peribsenen oinordekoa izan zen.
* N. Grimalen arabera: Sened eta Peribsen garaikideak ziren.
* Datuak: Q297704
* Multimedia: Senedj / Q297704
# Seneffe

Seneffe, Belgikako hegoaldeko udalerria da, Valoniako Hainaut probintzian dagoena. 2011ko erroldaren arabera, biztanle ditu.

## Herri senidetuak

* Penne-d'Agenais (Frantzia)

## Erreferentziak

* ↑ Direction générale Statistique et Information économique. 2011ko errolda

## Kanpo estekak

* Datuak: Q669051
* Multimedia: Seneffe / Q669051
# Silicon Valley (telesaila)

Silicon Valley estatubatuar telesaila da, Mike Judgeek HBOrentzat egina.
Start-up negozio bat martxan jarri nahian ezagun egin ziren pertsonaien abenturak amaierara iritsiko dira. Sei urteko ibilbidean ez du Akademiaren sari nagusirik eskuratu, baina kritikak eta publikoak batera goretsi dute.

## Aktoreak

* Thomas Middleditch : Richard Hendricks
* T. J. Miller : Erlich Bachman
* Josh Brener : Nelson «Big Head» Bighetti
* Martin Starr : Bertram Gilfoyle
* Kumail Nanjiani : Dinesh Chugtai
* Zach Woods : Donald «Jared» Dunn
* Amanda Crew : Monica Hall
* Matt Ross : Gavin Belson
* Jimmy O. Yang : Jian Yang
* Suzanne Cryer : Laurie Bream
* Chris Diamantopoulos : Russ Hanneman
* Stephen Tobolowsky : Jack Barker
* Christopher Evan Welch : Peter Gregory

## Erreferentziak

* ↑ «Silicon Valley» Berria 2019-11-23 CC BY-SA 4.0 lizentziapean.

## Kanpo estekak

* Datuak: Q15956708
* Multimedia: Silicon Valley (TV series) / Q15956708